กรมส่งเสริมวัฒนธรรม ผลักดันเสนอขึ้นทะเบียนข้าวแกงของไทยเป็นมรดกภูมิปัญญาร่วมในรายการอาหารสตรีทฟู๊ดกับประเทศสิงคโปร์
นายชาย นครชัย อธิบดีกรมส่งเสริมวัฒนธรรม กล่าวว่า ตามที่คณะรัฐมนตรีเห็นชอบให้กระทรวงวัฒนธรรมเสนอต้มยำกุ้งเป็นรายการตัวแทนมรดกภูมิปัญญาทางวัฒนธรรม หรือ มรดกทางวัฒนธรรมที่จับต้องไม่ได้ต่อองค์การยูเนสโกในปีนี้ (2564) นั้น ในระหว่างนี้กรมส่งเสริมวัฒนธรรม ในฐานะหน่วยงานดูแลการเสนอรายชื่อมรดกภูมิปัญญาของไทยเพื่อเสนอขึ้นทะเบียนเป็นมรดกโลกได้ดำเนินการศึกษาความเป็นไปได้เกี่ยวกับการเสนอข้าวแกงของไทยเข้าร่วมในรายการอาหารสตรีทฟู๊ดของประเทศสิงคโปร์ ที่ได้รับการขึ้นทะเบียนไปแล้วเมื่อปีที่ผ่านมา เพราะหากจะเสนอข้าวแกงในนามประเทศไทยเพียงหนึ่งเดียวอาจต้องใช้เวลาหลายปี อีกทั้งยังเห็นว่า ข้าวแกงจัดเป็นอาหารริมทางประเภทหนึ่งเช่นกัน และการเสนอร่วมจะทำให้ขั้นตอนเร็วยิ่งขึ้น  อธิบดีกรมส่งเสริมวัฒนธรรม กล่าวว่า กรณีการขึ้นทะเบียนมรดกภูมิปัญญาทางวัฒนธรรมทุกรายการต้องได้รับความเห็นชอบจากภาคส่วนต่างๆ โดยเฉพาะคนในชุมชน ที่เป็นผู้อนุรักษ์มรดกภูมิปัญญานั้นๆเพราะเมื่อขึ้นทะเบียนเป็นมรดกโลกแล้ว ต้องมีหลักเกณฑ์และข้อกำหนดที่ต้องปฎิบัติตามเพื่อไม่ให้ป้องกันปัญหาภายหลัง สำหรับมรดกภูมิปัญญาของไทยที่ได้รับการประกาศขึ้นทะเบียนกับยูเนสโกแล้วมีจำนวน 2 รายได้ ได้แก่การแสดงโขนเมื่อปี 2561 และนวดไทยเมื่อปี 2562